नहीं मैं नहीं चाहता कि मैं अभिनेता बनकर मंच पर अपनी भाव भंगिमा का प्रदर्शन करूँ। ना ही मैं ये चाहता हूँ कि एक ऐसा लेखक बनूँ जिसके विचार कागज़ के पन्नों पर बिखर कर सब तक पहुँचे। मैं तो वो चित्रकार भी नहीं बनना चाहता जिसकी कला को देखने के लिए सब लालायित हों। दुनिया में अपनी पहचान बनाने के लिए मैं अपने जीवन को खुली किताब बना दूँ ये भी मुझे गवारा नहीं है। मुझे नहीं बनना किसान या एक विद्रोही, नहीं चढ़नी सफलता की सीढ़ियाँ, नहीं करना ऐसा कोई भी काम जहाँ ये ही ना पता हो कि रूकना कहाँ है ? मैंने तो बस एक ही सपना देखा है। पर उस सपने को पूरा करने के लिए मुझे तुम्हारे साथ अपना समय निरुद्देश्य बिताना होगा।